Minotaur (Rakéit)

Minotaur ass eng US-amerikanesch Rakéitefamill, deenen hir verschidde Versioune souwuel als Drorakéite wéi och fir suborbital Starten am Kader vu Rakéitenofwiertester agesat ginn. D'Minotaur gëtt vun der Entreprise Orbital Sciences hiergestallt. Den éischte Start war de 26. Januar 2000. D'Rakéite kënne vun der Cape Canaveral AFS a Florida, der Vandenberg AFB a Kalifornien, vum Kodiak Launch Complex an Alaska a vun der Wallops Flight Facility a Virginia gestart ginn.

Well d'Minotaur-Rakéiten op ofgerëschten Interkontinentalrakéite baséieren, déi am Besëtz vun der US-Regierung sinn, kënne se net kommerziell vermaart ginn a stinn nëmmen der amerikanescher Arméi an der NASA zur Dispositioun.

 Versiounen op Basis vun der Minuteman-Rakéit 
D'Minotaur I ass eng véierstufeg Rakéit an all Stuf benotzt festen Dreifstoff. Déi éischt an zweet Stuf vun der Minotaur baséieren op den zwou éischte Stufe vun de Minuteman-II-Interkontinentalrakéiten, déi am Kader vum START-I-Ofrëschtungsvertrag aus dem Déngscht geholl goufen an elo als Drorakéite verschoss solle ginn. Déi drëtt a véiert Stuf entspriechen allkéiers der zweeter an drëtter Stuf vun der Pegasus-XL-Rakéit. D'Notzlaaschtverkleedung an d'Fluchsteierung gëtt och vun der Pegasus XL iwwerholl. An hirer Notzlaaschtkapazitéit läit d'Minotaur mat 575 kg an enger 200 km héijer Ëmlafbunn eppes iwwer der Pegasus XL. D'Minotaur I gouf ufanks als OSP-SLV (Orbital-Suborbital Program - Satellite Launch Vehicle) bezeechent.

D'Minotaur II ass eng liicht modifizéiert Minuteman-II-Rakéit, déi fir suborbital Tester vum Rakéitenofwiersystem NMD gebraucht gëtt. Si ass och ënner der Bezeechnung OSP-TLV (Orbital-Suborbital Program - Target Launch Vehicle) bekannt.

 Versiounen op Basis vun der Peacekeeper-Rakéit 
Eng modifizéiert Peacekeeper-ICBM, déi och fir suborbital Tester vum Rakéitenofwiersystem geplangt ass, wäert den Numm Minotaur III kréien. D'Peacekeeper gëtt am Kader vum START-II-Ofrëschtungsvertrag aus dem Déngscht geholl. Dës Versioun ass nach net agesat ginn.

Ënner dem Numm Minotaur IV ass op Basis vun der Peacekeeper-ICBM eng nach méi staark Drorakéit wéi d'Minotaur I entstanen. Minotaur IV ass och véierstufeg, si benotzt déi éischt dräi Stufe vun der Peacekeeper an als véiert Stuf déi drëtt Stuf vun der Pegasus XL. D'Notzlaaschtverkleedung gëtt vun der Taurus-Rakéit iwwerholl. D'Notzlaaschtkapazitéit vun der Minotaur IV ass 1.750 kg an eng 200 km héich Ëmlafbunn.

Den éischte Start war mat engem suborbitale Fluch den 21. Abrëll 2010 vu Vandenberg aus gemaach ginn, allerdéngs nëmmen an enger dräistufeger Variant mam Numm Minotaur IV-Lite. Den éischte Start an d'Äerdëmlafbunn war de 26. September 2010.

Eng Variant mam Numm Minotaur V mat enger zousätzlecher Uewerstuf fir méi héich Ëmlafbunne gouf de 7. September 2013 mam LADEE-Moundorbiter vun der NASA an en héichellipteschen Äerdorbit gestart, aus deem sech d'Sond mat Hëllef vun hiren eegenen Dreifwierker an ettlechen Äerdëmleef an d'Schwéierfeld vum Mound manövréiert huet.NASA Budgetschätzung (PDF; 649 kB), Säit 20

 Startlëscht 
Déi komplett Startlëscht vun der Minotaur-Rakéit. Stand: 20. November 2013
 Laf. Nr. Datum (UTC) Typ Startplaz Notzlaascht Aart vun der Notzlaascht Notzlaascht a kg (brutto¹) Orbit² Bemierkunge127. Januar 2000 Minotaur IVAFB SLC-8JAWSAT, FalconSat 1, ASUSat, OCS, OPAL, Picosat 1 bis 611 Amateurfunksatellitten>220,2 kg?Erfolleg 228. Mee 2000 Minotaur IIVAFB LF-06 TLV-DemoTestfluch?SuborbitalErfolleg319. Juli 2000 Minotaur IVAFB SLC-8Mightysat-2, MEMS 2A, MEMS 2B3 Technologietestsatellitte130,4 kg?Erfolleg 44. Dezember 2001 Minotaur IIVAFB LF-06IFT-7 TargetRakéitenofwiertest?SuborbitalErfolleg513. Mäerz 2002 Minotaur IIVAFB LF-06IFT-8 TargetRakéitenofwiertest?SuborbitalErfolleg615. Oktober 2002 Minotaur IIVAFB LF-06IFT-9 TargetRakéitenofwiertest?SuborbitalErfolleg711. Dezember 2002 Minotaur IIVAFB LF-06IFT-10 Target Rakéitenofwiertest?SuborbitalErfolleg811. Abrëll 2005 Minotaur IVAFB SLC-8XSS 11Technologietestsatellit100 kg?Erfolleg 923. September 2005 Minotaur IVAFB SLC-8StreakTechnologietestsatellit417 kg?Erfolleg 1015. Abrëll 2006 Minotaur IVAFB SLC-8FORMOSAT-3, LCT2Konstellatioun aus 6 Äerdobservaiounssatellitten, Rakéitestuf zu der experimenteller Kommunikatioun>420 kg?Erfolleg 1116. Dezember 2006 Minotaur IWFF LC-0BTacsat 2, GeneSat-1Technologietestsatellit, CubeSat374 kg?Erfolleg 1221. Mäerz 2007Minotaur IIVAFB LF-06SBX TargetRakéitenofwierradartest?SuborbitalErfolleg1314. Abrëll 2007 Minotaur IWFF LC-0BNFIRETechnologietestsatellit vum Rakéitenofwierprogramm494 kg?Erfolleg 1423. August 2007 Minotaur II+VAFB LF-06NFIRE Target Rakéitenofwiertest?SuborbitalErfolleg1523. September 2008 Minotaur II+VAFB LF-06NFIRE Target Rakéitenofwiertest?SuborbitalErfolleg1619. Mee 2009Minotaur IWFF LC-0BTacsat 3, AeroCube-3, PharmaSat-1, HawkSat-I, Polysat-CP6Technologietestsatellit, CubeSats?LEOErfolleg1722. Abrëll 201023:00Minotaur IV-LiteVAFB SLC-8HTV-2aHypersoneschen (Mach 19) Testfluchkierper?SuborbitalErfolleg1826. September 201004:41Minotaur IVVAFB SLC-8SSBSWeltraumiwwerwaachung1031 kgSSOErfolleg1920. November 201001:25Minotaur IV HAPS, mat Hydrazin Auxiliary Propulsion System (HAPS) fir e méi héijen Orbit ze erreechenKodiak LP-1STPSat 2, FASTSAT, FASTRAC-1, FASTRAC-2, FalconSat 5, O/OREOS, RAX, NanoSail D2Technologietestsatellitten180 kg, 140 kg, 15 kg, 15 kg, ?, 5 kg, 3 kg, 4 kgLEOErfolleg206. Februar 201112:26Minotaur IVAFB SLC-8NROL-66Militäresche Satellit?SSOErfolleg2130. Juni 201103:09Minotaur IWFF LC-0B ORS 1Opklärungssatellit??Erfolleg2211. August 2011Minotaur IV-LiteVAFB SLC-8HTV-2bHypersonesche (Mach 19) Testfluchkierper?SuborbitalErfolleg23 27. September 201115:49Minotaur IVKodiak LP-1TacSat 4Technologietestsatellit450 LEOErfolleg247. September 201303:27 Minotaur VWFFLADEEMoundsond383 kgHEOErfolleg
éischte Minotaur-V-Start 2520. November 201301:15Minotaur IWFF LC-0BORS-3 Mission: STPSat 3, ORSES, ORS Tech 1, ORS Tech 2, SENSE 1, SENSE 2, Firefly, Ho‘oponopono 2, STARE B (Horus), Prometheus 1 - 8, Black Night 1, CAPE 2, ChargerSat 1, COPPER, DragonSat 1, KySat 2, NPS-SCAT, PhoneSat 2.4, TJ3Sat, SPA-1 Trailblazer, SwampSat, Vermont Lunar CubesatMilitäresch Satellitten, Cube-Sats400 kgLEOErfolleg

¹ Bruttogewiicht = (Satellitten + Adapter, Gehais asw.)

² NET zwangsleefeg den Zilorbit vun der Notzlaascht - mä d'Bunn op där d'Notzlaascht vun der Uewerstuf ausgesat soll ginn.

 Kuckt och 

 Minotauros

 Um Spaweck 

 Bernd Leitenberger: D'Minotaur an d'Minotaur IV Drorakéiten
  Orbital Sciences: Minotaur Space Launch Vehicles
  Encyclopedia Astronautica: Minotaur

Kategorie:Rakéiten
Kategorie:Raumfaart